《送邵子文》
宋代·李新

柳映平桥路带沙，行人归思浩无涯。
临岐萧寺琐苍竹，催客杜鹃啼落花。
千里乱山云自暗，一豀流水日空斜。
伊予最是多情乾，为拂前题置碧纱。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。